b'\n_START_ARTICLE_\nNizos\n_START_PARAGRAPH_\nNizos je v gr\xc5\xa1ki mitologiji sin atenskega kralja Pandiona II. in megarski kralj (Megara mu je pripadla po delitvi oblasti med brati Ajgejem, Likosom in Palantom), o\xc4\x8de Skile._NEWLINE_Bil je poro\xc4\x8den z Abroto, sestro Megareja (Kreonovega sina), in ko je umrla je Nizos ukazal \xc5\xbeenskam nositi obla\xc4\x8dila, kot je imela Abrota. Njegova h\xc4\x8di Eurinoma je imela s Pozejdonom sina, slavnega Belerofonta. Njegova druga h\xc4\x8di Ifinoja je bila poro\xc4\x8dena Megarejem. Tretja h\xc4\x8di Skila je bila odgovorna za Nizosovo smrt._NEWLINE_Nizos je bil nepremagljiv, dokler je imel pramen rde\xc4\x8dih las med ostalimi belimi lasmi. Kretski kralj Minos ga je napadel, a ga ni mogel premagati. Skila se je zaljubila v Minosa in v znak ljubezni odrezala o\xc4\x8detov \xc4\x8dude\xc5\xbeni pramen in s tem izdala domovino. Nizos je umrl in Minos je zavzel Megaro._NEWLINE_Minos je bil zgro\xc5\xbeen nad Skilinim dejanjem, ta pa se je iz obupa vrgla v morje. Bogovi so Skilo spremenili v \xc4\x8dapljo, Nizosa pa v morskega orla, ki jo od tedaj nenehno preganja._NEWLINE_Podoben motiv se najde v zgodbi o Samsonu iz Stare zaveze (Sod 16,4-22).'